
23-TA-2128: Noteikumu projekts (Jauns)
Ministru kabineta noteikumi "Eiropas Savienības kohēzijas politikas programmas 2021.–2027. gadam 4.3.5. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju” 4.3.5.1.pasākuma “Sabiedrībā balstītu sociālo pakalpojumu pieejamības palielināšana” pirmās projektu iesniegumu atlases kārtas īstenošanas noteikumi"
TA saskaņojamie dokumenti
Noteikumu projekts 2.0
Anotācija (ex-ante) 2.0
MK sēdes protokollēmuma projekts 1.0
Atzinuma sniedzējs
Tieslietu ministrija
Atzinums iesniegts
23.01.2024.
Atzinuma sniegšanas termiņš
23.01.2024.
Saskaņošanas rezultāts
Saskaņots ar priekšlikumiem
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu projekts
28. Finansējuma saņēmējs var pretendēt uz atbalstu pasākuma pirmajā kārtā, ja infrastruktūra un nekustamais īpašums, kurā par projekta īstenošanai piešķirtajiem līdzekļiem tiks veikti ieguldījumi, ir finansējuma saņēmēja vai finansējuma saņēmēja kontrolētas kapitālsabiedrības īpašumā. Ja nekustamais īpašums ir finansējuma saņēmēja kontrolētas kapitālsabiedrības īpašumā, tad finansējuma saņēmējam lietošanas tiesības ir uz termiņu, kas nav īsāks par pieciem gadiem no dienas, kad veikts projekta noslēguma maksājums finansējuma saņēmējam.
	Priekšlikums
Lūdzam izvērtēt un precizēt projekta 28. punktu, ņemot vērā noteikumu projekta 16. punktā ietverto regulējumu attiecībā uz to, kas var būt finansējuma saņēmējs. Proti, noteikumu projekta 16. punkts paredz, ka finansējuma saņēmējs var būt gan pašvaldība, gan arī pašvaldības dibināts sociālo pakalpojumu sniedzējs, no kā izriet, ka finansējuma saņēmējs var būt arī, piemēram, pašvaldības aģentūra, kas ir pašvaldības iestāde (sk. Publisko aģentūru likuma 2. panta otro daļu). Vēršam uzmanību, ka publiskas personas manta atrodas publiskas personas īpašumā, savukārt publiskas personas iestādes, tostarp pašvaldības iestādes, manta atrodas nevis iestādes īpašumā, bet gan iestādes valdījumā (sk. Valsts pārvaldes iekārtas likuma 91. pantu). Attiecīgi aicinām precizēt projekta 28. punktu. Alternatīvi lūdzam sniegt pamatotu skaidrojumu, kādēļ tas nav nepieciešams.

Piedāvātā redakcija

	Renāte Luīze Cietvīra (TM)

	2.
	Noteikumu projekts
37.1. šo noteikumu 18.1.4. apakšpunktā minētās atbalstāmās darbības īstenošanu projektā plāno finansējuma saņēmēji, kuru administratīvajai teritorijai ir pieguļoša lauku teritorija;
	Priekšlikums
Lūdzam precizēt noteikumu projekta 37.1. apakšpunktu atbilstoši izziņā un anotācijā ietvertajam skaidrojumam, norādot uz administratīvo teritoriju, kurā ietilpst lauku teritorija v.tml., nevis uz administratīvo teritoriju, kurai ir pieguļoša lauku teritorija. Norādām, ka, ņemot vērā pašreizējo normas formulējumu, var pārprast, ka domāta lauku teritorija, kas atrodas ārpus pašvaldības administratīvās teritorijas. Papildus atkārtoti lūdzam anotācijā skaidrot, kādēļ vispār attiecībā uz noteikumu projekta 18.1.4. apakšpunktā minētās atbalstāmās darbības īstenošanu nepieciešams un paredzēts noteikumu projekta 37.1. apakšpunktā ietvertais ierobežojums. Atkārtoti arī norādām, ka noteikumu projekta 37.1. apakšpunkts tā pašreizējā formulējumā ("finansējuma saņēmēji, kuru administratīvajai teritorijai"), šķiet, ir attiecināms tikai uz finansējuma saņēmēju, kas ir pašvaldība (sk. Administratīvo teritoriju un apdzīvoto vietu likuma 1. pantu, 4. panta pirmo daļu). Attiecīgi lūdzam normu precizēt vai arī sniegt skaidrojumu, kādēļ tas nav nepieciešams.

	3.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums
Ņemot vērā, ka noteikumu projekta 47.10. apakšpunktā ietverta atsauce uz Eiropas Parlamenta un Padomes 2021. gada 24. jūnija Regulas (ES) 2021/1057, ar ko izveido Eiropas Sociālo fondu Plus (ESF+) un atceļ Regulu (ES) Nr. 1296/2013, 1. pielikumu, taču anotācijas 5.4. sadaļas 1. tabulā ietverta norāde uz 1. un 2. pielikumu, aicinām attiecīgi precizēt vai nu anotācijas 5.4. sadaļas 1. tabulu, vai noteikumu projektu.

